stanford-oval/wikipedia huggingface dataset:
วัดทองเนียม

| วัดทองเนียม |
| --- | --- |

ที่ตั้ง: ถนนเลียบคลองภาษีเจริญฝั่งใต้ แขวงหนองแขม เขตหนองแขม กรุงเทพมหานคร 10160
ประเภท: วัดราษฎร์
นิกาย: ธรรมยุติกนิกาย
พระประธาน: หลวงพ่อใหญ่
เจ้าอาวาส: พระมงคลธรรมวิธาน (สำเร็จ ภูริจิตฺโต)
 สถานีย่อยพระพุทธศาสนา
วัดทองเนียม เป็นวัดราษฎร์สังกัดคณะสงฆ์ฝ่ายธรรมยุติกนิกาย และเป็นวัดสาขาของวัดสัมพันธวงศารามวรวิหาร ตั้งอยู่ในแขวงหนองแขม เขตหนองแขม กรุงเทพมหานคร วัดมีพื้นที่จำนวน 6 ไร่ 3 งาน ปัจจุบัน พระมงคลธรรมวิธาน (สำเร็จ ภูริจิตฺโต) ดำรงตำแหน่งเจ้าอาวาส
เดิมที่ดินบริเวณวัดทองเนียมเป็นพื้นที่ทำสวนและทำบ่อกุ้งมาก่อนโดยมีนายม้านและนางเหว่า ทองเนียม เป็นเจ้าของที่ดิน ทั้งสองมีความประสงค์อุทิศที่ดินเพื่อสร้างวัดและเป็นที่ปฏิบัติธรรม ในวันที่ 17 มีนาคม พ.ศ. 2535 กระทรวงศึกษาธิการได้ประกาศตั้งเป็นวัดในพระพุทธศาสนา มีชื่อว่า "วัดทองเนียม" วัดได้รับพระราชทานวิสุงคามสีมาเมื่อวันที่ 27 กุมภาพันธ์ พ.ศ. 2547 ต่อมาพื้นที่ภายในวัดไม่เพียงพอที่จะรองรับสาธุชนได้ ดังนั้นตั้งแต่ พ.ศ. 2551 ทางวัดจึงขยายพื้นที่บำเพ็ญบุญและสถานที่ปฏิบัติธรรมเพิ่มอีก 4 ไร่ และดำเนินการก่อสร้างมาตามลำดับ
วัดเริ่มก่อสร้างศาลาการเปรียญโดยวางศิลาฤกษ์เมื่อวันที่ 2 พฤศจิกายน พ.ศ. 2552 และทำพิธียกเสาเอกเมื่อวันที่ 5 ธันวาคม ปีเดียวกัน พื้นที่โดยรวมของวัดมีความร่มรื่นจากต้นไม้
วัดแก้วพิทักษ์เจริญธรรม

| วัดแก้วพิทักษ์เจริญธรรม |
| --- | --- |

ชื่อสามัญ: วัดแก้วพิทักษ์เจริญธรรม, วัดแก้ว
ที่ตั้ง: เลขที่ 99 ซอยเฉลิมพระเกียรติ ร.9 ซอย 55 ถนนเฉลิมพระเกียรติ ร.9 แขวงประเวศ เขตประเวศ กรุงเทพมหานคร 10250
ประเภท: วัดราษฎร์
นิกาย: ธรรมยุติกนิกาย
 สถานีย่อยพระพุทธศาสนา
วัดแก้วพิทักษ์เจริญธรรม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในแขวงประเวศ เขตประเวศ กรุงเทพมหานคร ที่ดินตั้งวัดมีเนื้อที่ 6 ไร่ 91 ตารางวา
เดิมพื้นที่วัดแก้วพิทักษ์เจริญธรรมเป็นที่ดินของบิดามารดาของนายพิน กลิ่นชื่น แต่ได้ขายไปตั้งแต่นายพินยังเป็นเด็ก ภายหลังเมื่อนายพินได้ประกอบอาชีพเป็นหลักเป็นฐานมั่นคงแล้วได้ซื้อกลับคืนและถวายเพื่อดำเนินการสร้างวัด โดยได้รับอนุญาตให้สร้างวัดเมื่อวันที่ 12 พฤษภาคม พ.ศ. 2518 กระทรวงศึกษาธิการได้ประกาศตั้งเป็นวัดเมื่อวันที่ 3 กันยายน พ.ศ. 2519 และได้รับพระราชทานวิสุงคามสีมาเมื่อวันที่ 21 กุมภาพันธ์ พ.ศ. 2523 เขตวิสุงคามสีมากว้าง 16 เมตร ยาว 33 เมตร ชื่อของวัดตั้งเพื่อเป็นเกียรติอนุสรณ์แก่ตระกูลผู้สร้างวัด กล่าวคือ มีมารดาชื่อว่า "แก้ว" บิดาชื่อว่า "พิทักษ์" ภรรยาชื่อว่า "เจริญ" และเติมคำว่า "ธรรม" ให้สละสลวย รวมกันเป็น "วัดแก้วพิทักษ์เจริญธรรม" ชาวบ้านนิยมเรียกวัดนี้สั้น ๆ ว่า วัดแก้ว ด้านการศึกษา ทางวัดเปิดสอนพระปริยัติธรรมตั้งแต่ พ.ศ. 2519
บริเวณที่ตั้งวัดเป็นที่ราบลุ่ม แต่เดิมเป็นร่องสวนแวดล้อมด้วยลำคลอง ลำรางสวน และที่ดินจัดสรร อาคารเสนาสนะสำคัญได้แก่ อุโบสถ กว้าง 8 เมตร ยาว 24 เมตร สร้างเมื่อ พ.ศ. 2520 กุฏิสงฆ์ จำนวน 10 หลัง เป็นอาคารทรงไทย 2 ชั้น และศาลาการเปรียญ 2 ชั้น สร้างเมื่อ พ.ศ. 2517
ฉันจะ “แพรี่” ให้หมด –ผู้แข็งแกร่งที่สุดในโลกอยากจะเป็นนักผจญภัยให้ได้–

| --- | --- |
ฉันจะ “แพรี่” ให้หมด –ผู้แข็งแกร่งที่สุดในโลกอยากจะเป็นนักผจญภัยให้ได้–

俺は全てを【パリイ】する ～逆勘違いの世界最強は冒険者になりたい～ (Ore wa Subete o "Parry" Suru: Gyaku Kanchigai no Sekai Saikyō wa Bōken-sha ni Naritai)
แนว: ผจญภัย, แฟนตาซี
นวนิยายชุด
เขียนโดย: นาเบชิกิ
สำนักพิมพ์: โชเซ็ตสึกะ นิ นาโร
วางจำหน่ายตั้งแต่: 17 ตุลาคม 2019 – ปัจจุบัน
ไลต์โนเวล
เขียนโดย: นาเบชิกิ
วาดภาพโดย: คาวากุจิ
สำนักพิมพ์: Earth Star Entertainment
สำนักพิมพ์ภาคภาษาอังกฤษ: อเมริกาเหนือ J-Novel Club
ในเครือ: Earth Star Novel
กลุ่มเป้าหมาย: ชาย
วางจำหน่ายตั้งแต่: 15 กันยายน 2020 – ปัจจุบัน
จำนวนเล่ม: 8
มังงะ
เขียนโดย: นาเบชิกิ
วาดภาพโดย: KRSG
สำนักพิมพ์: Earth Star Entertainment
สำนักพิมพ์ภาคภาษาอังกฤษ: อเมริกาเหนือ J-Novel Club
นิตยสาร: Comic Earth Star
กลุ่มเป้าหมาย: โชเน็ง
วางจำหน่ายตั้งแต่: 30 กันยายน 2020 – ปัจจุบัน
จำนวนเล่ม: 3
อนิเมะโทรทัศน์
กำกับโดย: Dai Fukuyama
เขียนบทโดย: Shigeru Murakoshi
ดนตรีโดย: Tatsuhiko Saiki
สตูดิโอ: OLM Team Masuda
ถือสิทธิ์โดย: Sentai Filmworks SA/SEA มิวส์ คอมมิวนิเคชัน
เครือข่าย: Tokyo MX, BS11, MBS
เครือข่ายภาษาไทย: บิลิบิลิ, มิวส์ ไทยแลนด์
ฉาย:  5 กรกฎาคม 2024  –  20 กันยายน 2024
ตอน: 12
ฉันจะ “แพรี่” ให้หมด –ผู้แข็งแกร่งที่สุดในโลกอยากจะเป็นนักผจญภัยให้ได้– (ญี่ปุ่น: 俺は全てを【パリイ】する ～逆勘違いの世界最強は冒険者になりたい～; โรมาจิ: Ore wa Subete o "Parry" Suru: Gyaku Kanchigai no Sekai Saikyō wa Bōken-sha ni Naritai) เป็นซีรีส์ไลต์โนเวลญี่ปุ่นที่เขียนโดยนาเบชิกิ และวาดภาพประกอบโดยคาวากุจิ เริ่มตีพิมพ์เป็นซีรีส์เป็นเว็บโนเวลที่เผยแพร่บนเว็บไซต์โชเซ็ตสึกะ นิ นาโรในเดือนตุลาคม 2019ต่อมาถูกซื้อกิจการโดยEarth Star Entertainmentซึ่งเริ่มตีพิมพ์ภายใต้สำนักพิมพ์Earth Star Novel ในเดือนกันยายน 2020 ต่อได้ดัดแปลงมังงะวาดโดย KRSG เริ่มตีพิมพ์เป็นซีรีส์บนนิตยสารออนไลน์ Comic Earth Star ของEarth Star Entertainmentในเดือนกันยายน 2020 ซีรีส์อะนิเมะโทรทัศน์ที่ผลิตโดยสตูดิโอโอแอลเอ็ม ออกอากาศตั้งแต่เดือนกรกฎาคมจนถึงกันยายน พ.ศ. 2567
สื่อต่างๆ > ไลต์โนเวล

เขียนโดย นาเบชิกิ เริ่มเผยแพร่บนเว็บไซต์เโชเซ็ตสึกะ นิ นาโรเมื่อวันที่ 17 ตุลาคม 2019 ต่อมาถูกซื้อกิจการโดยEarth Star Entertainmentซึ่งเริ่มเผยแพร่พร้อมภาพประกอบโดย คาวากุจิ ภายใต้สำนักพิมพ์ไลต์โนเวล Earth Star Novel เมื่อวันที่ 15 กันยายน 2020 เล่มที่ได้รับการเผยแพร่ ณ วันที่ 15 พฤษภาคม 2024
ในระหว่างเสวนาเรื่อง อนิเมะเอ็นวายซี 2022 ทางJ-Novel Clubได้ประกาศว่าพวกเขาได้รับลิขสิทธิ์ไลต์โนเวลดังกล่าว
| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายNorth American | ISBN North American |
| --- | --- | --- | --- | --- |
| 1 |  15 กันยายน 2020 | 978-4-8030-1452-5 | 28 กุมภาพันธ์ 2023 | 978-1-7183-1128-2 |
| 2 |  15 มีนาคม 2021 | 978-4-8030-1502-7 | 30 พฤษภาคม 2021 | 978-1-7183-1130-5 |
| 3 |  18 สิงหาคม 2021 | 978-4-8030-1551-5 | 11 กันยายน 2023 | 978-1-7183-1132-9 |
| 4 |  16 กุมภาพันธ์ 2022 | 978-4-8030-1615-4 | 18 ธันวาคม 2023 | 978-1-7183-1134-3 |
| 5 |  15 มิถุนายน 2022 | 978-4-8030-1654-3 | 25 มีนาคม 2024 | 978-1-7183-1136-7 |
| 6 |  15 มิถุนายน 2023 | 978-4-8030-1800-4 | 9 สิงหาคม 2024 | 978-1-7183-1138-1 |
| 7 |  15 พฤศจิกายน 2023 | 978-4-8030-1865-3 | — | — |
| 8 |  15 พฤษภาคม 2024 | 978-4-8030-1948-3 | — | — |
สื่อต่างๆ > มังงะ

มังงะที่ดัดแปลงโดย KRSG เริ่มตีพิมพ์ใน นิตยสารมังงะออนไลน์ Comic Earth Star ของ Earth Star Entertainment  เมื่อวันที่ 30 กันยายน 2020 มีการรวมเล่ม(ทังโกบง) 3 เล่ม ณ เดือนพฤศจิกายน 2023
เมื่อวันที่ 27 มกราคม พ.ศ. 2566 J-Novel Club ได้ประกาศว่าพวกเขาได้รับลิขสิทธิ์การดัดแปลงมังงะด้วย
| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายNorth American | ISBN North American |
| --- | --- | --- | --- | --- |
| 1 |  12 มีนาคม 2021 | 978-4-8030-1494-5 | 29 มีนาคม 2023 | 978-1-7183-2049-9 |
| 2 |  12 พฤศจิกายน 2021 | 978-4-8030-1574-4 | 14 มิถุนายน 2023 | 978-1-7183-2050-5 |
| 3 |  10 พฤศจิกายน 2023 | 978-4-8030-1861-5 | — | — |
สื่อต่างๆ > อนิเมะ

ซีรีส์โทรทัศน์อนิเมะได้ประกาศเมื่อวันที่ 2 พฤศจิกายน 2023ซีรีส์นี้ผลิตโดยสตูดิโอOLMและกำกับโดย Dai Fukuyama โดยมี Shigeru Murakoshi ดูแลบทซีรีส์ Chikako Noma ออกแบบตัวละคร และ Tatsuhiko Saiki แต่งบทเพลง ออกอากาศในวันที่ 4 กรกฎาคม 2024 เพลงเปิด "Ambition" และเพลงปิด "No Gifted" ขับร้องโดยสมาชิกของวงดนตรี Utahime Dream  Sentai Filmworksได้รับลิขสิทธิ์ซีรีส์นี้ในอเมริกาเหนือ ออสเตรเลีย และอังกฤษ สตรีมบนHidive มิวส์ คอมมิวนิเคชัน ได้รับลิขสิทธิ์ซีรีส์นี้ในเอเชียแปซิฟิก
สื่อต่างๆ > อนิเมะ > รายชื่อตอน

| ตอน | ชื่อ  | กำกับโดย  | เขียนโดย  | สตอรี่บอร์ดโดย  | วันฉายเดิม  |
| --- | --- | --- | --- | --- | --- |
| 1 | "ฉันจะแพรี่วัว" ถอดเสียง: "Ore wa Ushi o Parī Suru" (ญี่ปุ่น: 俺は牛をパリイする) | โซ โทยามะ | ชิเกรุ มูราโกชิ | ได ฟุคุยามะ | 5 กรกฎาคม 2567 (2567-07-05) |
| 2 | "ฉันจะแพรี่สิ่งตอบแทน" ถอดเสียง: "Ore wa Sharei o Parī Suru" (ญี่ปุ่น: 俺は謝礼をパリイする) | โอ จินคู | ชิเกรุ มูราโกชิ | โอ จินคู | 12 กรกฎาคม 2567 (2567-07-12) |
| 3 | "ฉันจะแพรี่การขอเป็นศิษย์" ถอดเสียง: "Ore wa deshiiri o Parī Suru" (ญี่ปุ่น: 俺は弟子入りをパリイする) | โยชิคาซุ อุเอกิ | ชินโง อิริเอะ | วาตารุ นาคากาวะ | 19 กรกฎาคม 2567 (2567-07-19) |
| 4 | "ฉันจะแพรี่ก็อบลิน" ถอดเสียง: "Ore wa Goburin o Parī Suru" (ญี่ปุ่น: 俺はゴブリンをパリイする) | ยาสุโอะ เอจิมะ | ชิเกรุ มูราโกชิ | อิตสึโระ คาวาซากิ | 26 กรกฎาคม 2567 (2567-07-26) |
| 5 | "ฉันจะแพรี่กบ" ถอดเสียง: "Ore wa Kaeru o Parī Suru" (ญี่ปุ่น: 俺はカエルをパリイする) | มายุ ทานิโมโตะ | ชินโง อิริเอะ | ทาคาชิ คาวาบาตะ | 2 สิงหาคม 2567 (2567-08-02) |
| 6 | "ฉันจะแพรี่พิษร้ายแรง" ถอดเสียง: "Ore wa Mōdoku o Parī Suru" (ญี่ปุ่น: 俺は猛毒をパリイする) | เคนทาโระ ฟูจิตะ | ชิเกรุ มูราโกชิ | เคนทาโระ ฟูจิตะ | 9 สิงหาคม 2567 (2567-08-09) |
| 7 | "ฉันจะแพรี่ซากศพ" ถอดเสียง: "Ore wa Shibito o Parī Suru" (ญี่ปุ่น: 俺は死人をパリイする) | สึบาสะ โอบาริ | ชินโง อิริเอะ | ฮารุ สึจิยะ เคนทาโระ ฟูจิตะ | 16 สิงหาคม 2567 (2567-08-16) |
| 8 | "ฉันจะแพรี่มังกร" ถอดเสียง: "Ore wa Ryu o Parī Suru" (ญี่ปุ่น: 俺は竜をパリイする) | วาซูกะ โคมามิยะ | ซูบารุ โยเนยามะ | วาซูกะ โคมามิยะ | 23 สิงหาคม 2567 (2567-08-23) |
| 9 | "ฉันจะแพรี่กองทัพ" ถอดเสียง: "Ore wa Gunzei o Parī Suru" (ญี่ปุ่น: 俺は軍勢をパリイする) | โซ โทยามะ | ชิเกรุ มูราโกชิ | อิตสึโระ คาวาซากิ | 30 สิงหาคม 2567 (2567-08-30) |
| 10 | "ฉันจะแพรี่ความพินาจของจักรพรรดิ" ถอดเสียง: "Ore wa Kōtei no I o Parī Suru" (ญี่ปุ่น: 俺は皇帝の威をパリイする) | วาตารุ นาคากาวะ | ซูบารุ โยเนยามะ | ทาคาชิ คาวาบาตะ | 6 กันยายน 2567 (2567-09-06) |
| 11 | "ฉันจะแพรี่ความเกรียวกราดของพระเจ้า" ถอดเสียง: "Ore wa Kami no Ikari o Parī Suru" (ญี่ปุ่น: 俺は神の怒りをパリイする) | ฮายาโตะ ยามานากะ | ชินโง อิริเอะ | ฮายาโตะ ยามานากะ | 13 กันยายน 2567 (2567-09-13) |
| 12 | "ฉันจะแพรี่ให้หมด" ถอดเสียง: "Ore wa Subete o Parī Suru" (ญี่ปุ่น: 俺は全てをパリイする) | ได ฟุคุยามะ | ชิเกรุ มูราโกชิ | ได ฟุคุยามะ | 20 กันยายน 2567 (2567-09-20) |
แหล่งข้อมูลอื่น

Web novel at Shōsetsuka ni Narō (ในภาษาญี่ปุ่น)
Light novel official website (ในภาษาญี่ปุ่น)
Manga official website (ในภาษาญี่ปุ่น)
Anime official website (ในภาษาญี่ปุ่น)
ฉันจะ “แพรี่” ให้หมด –ผู้แข็งแกร่งที่สุดในโลกอยากจะเป็นนักผจญภัยให้ได้– (นิยาย) ที่เครือข่ายข่าวอนิเมะ
ศึกโลกเวทมนตร์คนพลังกล้าม

| --- | --- |
ศึกโลกเวทมนตร์คนพลังกล้าม
หน้าปกของมังงะ ศึกโลกเวทมนตร์คนพลังกล้าม เล่ม 1 ในฉบับภาษาไทย
マッシュル-MASHLE- (Masshuru)
ชื่อภาษาอังกฤษ: Mashle: Magic and Muscles
แนว: ผจญภัย สุขนาฏกรรมจินตนิมิต
มังงะ
เขียนโดย: ฮาจิเมะ โคโมโตะ
สำนักพิมพ์: ชูเอชะ
สำนักพิมพ์ภาคภาษาไทย: เนชั่น เอ็ดดูเทนเมนท์
ในเครือ: จัมป์คอมิกส์
นิตยสาร: โชเน็งจัมป์รายสัปดาห์
กลุ่มเป้าหมาย: โชเน็ง
วางจำหน่ายตั้งแต่: 27 มกราคม พ.ศ. 2563 – 3 กรกฏาคม พ.ศ. 2566
จำนวนเล่ม: 17
อนิเมะโทรทัศน์
กำกับโดย: โทโมยะ ทานากะ
เขียนบทโดย: โยซูเกะ คูโรดะ
ดนตรีโดย: มาซารุ โยโกยามะ
สตูดิโอ: เอ-1 พิกเจอร์ส
ฉาย:  8 เมษายน พ.ศ. 2566  –  ปัจจุบัน
ตอน: 24
 สถานีย่อยการ์ตูนญี่ปุ่น
ศึกโลกเวทมนตร์คนพลังกล้าม (ญี่ปุ่น: マッシュル-MASHLE-; โรมาจิ: Masshuru) เป็นซีรีส์มังงะญี่ปุ่น แต่งเรื่องและวาดภาพโดยฮาจิเมะ โคโมโตะ ตีพิมพ์ในนิตยสารโชเน็งจัมป์รายสัปดาห์ของสำนักพิมพ์ชูเอชะตั้งแต่เดือนมกราคม พ.ศ. 2563 รวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 13 ในเดือนตุลาคม พ.ศ. 2565 ซีรีส์อนิเมะโทรทัศน์ดัดแปลงสร้างโดยสตูดิโอเอ-1 พิกเจอร์ส ออกอากาศตั้งแต่เดือนเมษายนถึงกรกฎาคม พ.ศ. 2566 ฤดูกาลที่ 2 ออกอากาศตั้งแต่เดือนมกราคมถึงมีนาคม พ.ศ. 2567 โดยมีการประกาศฤดูกาลที่ 3 แล้ว
สื่อ > อนิเมะ > รายชื่อตอน

| ตอน | ชื่อ | กำกับโดย  | เขียนโดย  | สตอรีบอร์ดโดย  | วันฉายเดิม |  |
| --- | --- | --- | --- | --- | --- | --- |
| 1 | "มัช เบิร์นเดดกับพลังกล้าม" ถอดเสียง: "Masshu Bāndeddo to Kitae Nukareta Kin'niku" (ญี่ปุ่น: マッシュ・バーンデッドと鍛きたえぬかれた筋きん肉にく) | ไอกะ อิเกดะ | โยซูเกะ คูโรดะ | โทโมยะ ทานากะ | 8 เมษายน 2566 (2566-04-08) |  |
| 2 | "มัชกับเขาวงกตพิศวง" ถอดเสียง: "Masshu Bāndeddo to Fushigina Meiro" (ญี่ปุ่น: マッシュ・バーンデッドと不ふ思し議ぎな迷めい路ろ) | มาซากาซุ โอบาระ | โยซูเกะ คูโรดะ | มาซากาซุ โอบาระ | 15 เมษายน 2566 (2566-04-15) |  |
| 3 | "Mash Burnedead and the Baleful Bully" ถอดเสียง: "Masshu Bāndeddo to Okorase Chaikenai Hito" (ญี่ปุ่น: マッシュ・バーンデッドと怒おこらせちゃいけない人ひと) | สึโยชิ โทบิตะ | TBD | สึโยชิ โทบิตะ | 22 เมษายน 2566 (2566-04-22) |  |
| 4 | "มัชกับผู้ใช้เวทมนตร์ที่ท้าทาย" ถอดเสียง: "Masshu Bāndeddo to Tsuyome no Mahōtsukai" (ญี่ปุ่น: マッシュ・バーンデッドと強めの魔法使い) | อัตสึชิ อุซุย | โยซูเกะ คูโรดะ | อัตสึชิ อุซุย | 29 เมษายน 2566 (2566-04-29) |  |
| 5 | "มัชกับเพื่อนร่วมชั้นที่ไม่เป็นที่นิยม" ถอดเสียง: "Masshu Bāndeddo to Motenai Dōkyūsei" (ญี่ปุ่น: マッシュ・バーンデッドとモテない同級生) | ยูกิ วาตานาเบะ | โยซูเกะ คูโรดะ | ยูกิ วาตานาเบะ | 6 พฤษภาคม 2566 (2566-05-06) |  |
| 6 | "มัชกับเวทมนตร์แห่งเหล็ก" ถอดเสียง: "Masshu Bāndeddo to Tetsu no Mahō" (ญี่ปุ่น: マッシュ・バーンデッドと鉄の魔法) | อายะ อิเคดะ | โยซูเกะ คูโรดะ | อายะ อิเคดะ | 13 พฤษภาคม 2566 (2566-05-13) |  |
| 6.5 | "มัชกับจดหมายลึกลับ" ถอดเสียง: "Masshu Bāndeddo to Fushigi na Tegami" (ญี่ปุ่น: マッシュ・バーンデッドと不思議な手紙) | TBD | TBD | TBA | 20 พฤษภาคม 2566 (2566-05-20) |  |
 มาชส่งจดหมายกลับบ้านถึงพ่อของเขาเพื่อเล่าประสบการณ์ของเขาในสถาบันการศึกษาจนถึงตอนนี้ โดยทำหน้าที่เป็นบทสรุปของตอนที่ 1 ถึง 6
| 7 | "มัชกับปรมาจารย์หุ่นกระบอก" ถอดเสียง: "Masshu Bāndeddo to Ningyō no Mahōtsukai" (ญี่ปุ่น: マッシュ・バーンデッドと人形の魔法使い) | นาโออากิ ชิบูตะ | โยซูเกะ คูโรดะ | โจจิ ฟุรุตะ | 27 พฤษภาคม 2566 (2566-05-27) |  |
| 8 | "มัชกับหมาป่าแห่งเวทมนตร์" ถอดเสียง: "Masshu Bāndeddo to Ōkami no Mahōtsukai" (ญี่ปุ่น: マッシュ・バーンデッドと狼の魔法使い) | เรียว นากาโนะ | โยซูเกะ คูโรดะ | เรียว นากาโนะ | 3 มิถุนายน 2566 (2566-06-03) |  |
| 9 | "มัชกับการต่อสู้ที่เร่งรีบ" ถอดเสียง: "Masshu Bāndeddo to Kasoku Suru Tatakai" (ญี่ปุ่น: マッシュ・バーンデッドと加速する戦い) | เคสุเกะ วาตานาเบะ | โยซูเกะ คูโรดะ | โทโมยะ ทานากะ | 10 มิถุนายน 2566 (2566-06-10) |  |
| 10 | "มัชกับชายผู้เป็นเทพประทาน" ถอดเสียง: "Masshu Bāndeddo to Kami No Senkensha" (ญี่ปุ่น: マッシュ・バーンデッドと神の先見者) | มาซาคาซึ โอบาระ | โยซูเกะ คูโรดะ | มาซาคาซึ โอบาระ | 17 มิถุนายน 2566 (2566-06-17) |  |
| 11 | "มัชกับการอยู่รอดของผู้ที่เหมาะสมที่สุด" ถอดเสียง: "Masshu Bāndeddo to Jakuniku Kyōshoku" (ญี่ปุ่น: マッシュ・バーン デッドと弱肉強食) | TBD | TBD | TBA | 24 มิถุนายน 2566 (2566-06-24) |  |
| 12 | "มัชกับกระจกวิเศษ" ถอดเสียง: "Masshu Bāndeddo to Mahō no Kagami" (ญี่ปุ่น: マッシュ・バーンデッドと魔法の鏡) | TBD | TBD | TBA | 1 กรกฎาคม 2566 (2566-07-01) |  |
แหล่งข้อมูลอื่น

ศึกโลกเวทมนตร์คนพลังกล้าม ในเว็บไซต์ทางการของโชเน็งจัมป์รายสัปดาห์ (ในภาษาญี่ปุ่น)
ศึกโลกเวทมนตร์คนพลังกล้าม ใน Manga Plus
เว็บไซต์ทางการของอนิเมะ (ญี่ปุ่น)
อนิเมะ ศึกโลกเวทมนตร์คนพลังกล้าม ที่แอมะซอนไพรม์วิดีโอ
Mashle: Magic and Muscles  ที่เครือข่ายข่าวอนิเมะ
| ด ค กมังงะในปัจจุบันที่ตีพิมพ์ลงใน โชเน็งจัมป์รายสัปดาห์ |
| --- | --- |
 วันพีซ  ฮันเตอร์ x ฮันเตอร์  ปฏิบัติการลับบ้านโยซากุระ  อันเดด อันลัค  ผมกับโรโบโกะ หุ่นเมดพันธุ์ซ่า  ซากาโมโตะเดส์  นายน้อยจอมโกย ก้าวสู่เส้นทางแห่งวีรบุรุษ  วิทช์วอทช์  กล่องรักวัยใส  อาคาเนะ พลิกตำนานวงการราคุโกะ  รุริดราก้อน  คิลบลู  นูเอะ โนะ อมเมียวจิ  คากุระบาจิ  โชจุน! โชโจ เซ็มไป  เนงาอิ โนะ แอสโตร  มาดัง โนะ อิจิ 
เว็บไซต์: โชเน็งจัมป์ดอทคอม
ก็อดซิลล่า ปฐมบทวิบัติโลก

| --- | --- |
ก็อดซิลล่า ปฐมบทวิบัติโลก

ゴジラ S.P ＜シンギュラポイント＞ (Gojira S.P <Shingyura Pointo>)
ชื่อภาษาอังกฤษ: Godzilla Singular Point
แนว: ไคจู, บันเทิงคดีแนววิทยาศาสตร์
อนิเมะโทรทัศน์
กำกับโดย: อัตสึชิ ทากาฮาชิ
เขียนบทโดย: โท เอนโจ
ดนตรีโดย: คัง ซาวาดะ
สตูดิโอ:   Bones  Orange 
ถือสิทธิ์โดย: เน็ตฟลิกซ์ (ทั่วโลก)
เครือข่าย: Tokyo MX, KBS, BS11, SUN
ฉาย:  1 เมษายน พ.ศ. 2564  –  24 มิถุนายน พ.ศ. 2564
ตอน: 13
ก็อดซิลล่า ปฐมบทวิบัติโลก (ญี่ปุ่น: ゴジラ S.P ＜シンギュラポイント＞; โรมาจิ: Gojira Shingyura Pointo) เป็นซีรีส์อนิเมะญี่ปุ่น ร่วมผลิตโดยสตูดิโอ Bones และ Orange ถือครองลิขสิทธิ์โดยเน็ตฟลิกซ์ กำกับโดยอัตสึชิ ทากาฮาชิ เริ่มฉายทางเน็ตฟลิกซ์ประเทศญี่ปุ่นในวันที่ 25 มีนาคม พ.ศ. 2564 และทางช่อง Tokyo MX กับช่องอื่น ๆ ตั้งแต่วันที่ 1 เมษายนถึง 24 มิถุนายน พ.ศ. 2564
วัดขุนสมุทราวาส

| วัดขุนสมุทราวาส |
| --- | --- |

ชื่อสามัญ: วัดขุนสมุทราวาส, วัดขุนสมุทรจีน, วัดกลางทะเล, วัดทะเล
ที่ตั้ง: หมู่ที่ 9  ตำบลแหลมฟ้าผ่า อำเภอพระสมุทรเจดีย์ จังหวัดสมุทรปราการ 10290
ประเภท: วัดราษฎร์
นิกาย: มหานิกาย
พระประธาน: หลวงพ่อปากแดง
 สถานีย่อยพระพุทธศาสนา
วัดขุนสมุทราวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 บ้านขุนสมุทรจีน ตำบลแหลมฟ้าผ่า อำเภอพระสมุทรเจดีย์ จังหวัดสมุทรปราการ เป็นวัดที่มีลักษณะที่ตั้งเป็นแหลมเล็ก ๆ ยื่นเข้าไปในอ่าวไทย ที่ดินของวัดในอดีตมีเนื้อที่กว่า 76 ไร่ ได้รับบริจาคมาจากชาวบ้านขุนสมุทรจีน แต่ปัจจุบันเหลือเพียง 5 ไร่เท่านั้น เพราะถูกน้ำทะเลกัดเซาะจนหายไปหมด ทั้งนี้ บริเวณบ้านขุนสมุทรจีนเป็นจุดที่มีการกัดเซาะรุนแรงมากที่สุดในประเทศไทย
วัดขุนสมุทราวาสสร้างขึ้นเมื่อวันที่ 17 กรกฎาคม พ.ศ. 2510 โดยมีนายประเทือง เจริญนาค และผู้ใหญ่หั่น เข่งสมุทร เป็นผู้ดำเนินการสร้าง ส่วนผู้ถวายที่ดินให้สร้างวัดคือนายสง่า สนเจริญ และนายชลอ ฮวดสุวรรณ เริ่มก่อสร้างวัดตั้งแต่ปี พ.ศ. 2505 กระทรวงศึกษาธิการได้ประกาศตั้งเป็นวัดเมื่อวันที่ 22 สิงหาคม พ.ศ. 2516 ได้ตั้งชื่อวัดตามชื่อบ้านขุนสมุทร (จีน) มีเจ้าอาวาสรูปแรก ชื่อ หลวงตาใบ
วัดประสบปัญหาจากการถูกน้ำทะเลกัดเซาะและน้ำท่วม ทางวัดได้พยายามแก้ไขปัญหานี้โดยอาศัยเสาไฟฟ้าเก่าปักเป็นแถว เพื่อสร้างแนวป้องกันคลื่นทะเลและดักตะกอน สร้างแผ่นดินใหม่ ชาวบ้านและพระสงฆ์ได้ช่วยกันปลูกต้นไม้ชายเลน เพิ่มความหนาแน่นให้เป็นธรรมชาติ
พื้นของโบสถ์และกุฏิได้มีการยกให้สูงขึ้นเพื่อไม่ให้น้ำทะเลกัดเซาะจนพังลง อุโบสถยังสามารถประกอบพิธีกรรมทางศาสนาได้ ภายในประดิษฐานพระประธานนามว่า หลวงพ่อปากแดง มีศาลาไม้ริมทะเล ประดิษฐานหลวงพ่อโต และหลวงปู่ทวด ส่วนอีกด้าน จะเป็นเก๋งจีนที่ประดิษฐานองค์เจ้าแม่กวนอิม
วัดบุญศรีมุนีกรณ์

| วัดบุญศรีมุนีกรณ์ |
| --- | --- |

ที่ตั้ง: เลขที่ 232 ซอยรามอินทรา 46 ถนนรามอินทรา แขวงรามอินทรา เขตคันนายาว กรุงเทพมหานคร 10230
ประเภท: วัดราษฎร์
นิกาย: มหานิกาย
พระประธาน: พระพุทธมหามณีนพรัตน์
เจ้าอาวาส: พระอธิการฉลาด ฉนฺทธมฺโม
 สถานีย่อยพระพุทธศาสนา
วัดบุญศรีมุนีกรณ์ เป็นวัดราษฎร์สังกัดคณะสงฆ์มหานิกาย ตั้งอยู่บนพื้นที่ 26 ไร่ 99 ตารางวา อยู่ใน 2 เขตการปกครอง คือ ครึ่งหน้าตั้งอยู่ในพื้นที่เขตคันนายาว ส่วนครึ่งหลังอยู่เขตบึงกุ่ม กรุงเทพมหานคร และที่ดินด้านหน้าจำนวน 13 ไร่ 1 งาน 78 ตารางวา คุณเสถียรและคุณสายหยุด บุญศรี ได้ถวายให้สร้างวัดสำหรับเป็นที่ปฏิบัติวิปัสสนากรรมฐาน ในวันที่ 20 มกราคม พ.ศ. 2516 ที่ดินส่วนที่เหลือ พระครูภาวนานุสิฐ (ขาว  ฐิตวณฺโณ) อดีตเจ้าอาวาส ได้จัดซื้อเพิ่มเติมในเวลาต่อมา
วัดบุญศรีมุนีกรณ์ได้รับการประกาศตั้งให้เป็นวัดในพระพุทธศาสนาจากกระทรวงศึกษาธิการเมื่อวันที่ 15 ตุลาคม พ.ศ. 2528 ได้รับพระราชทานวิสุงคามสีมาเมื่อวันที่ 4 มีนาคม พ.ศ. 2529 มหาเถรสมาคมได้ประกาศให้เป็นสำนักปฏิบัติธรรมประจำกรุงเทพมหานคร แห่งที่ 24 เมื่อวันที่ 24 กุมภาพันธ์ พ.ศ. 2550
ชื่อของวัดบุญศรีมุนีกรณ์มาจากคำว่า บุญศรี ซึ่งเป็นนามสกุลของผู้ถวายที่ดินสร้างวัด กับคำว่า มุนีกรณ์ แปลว่า "เป็นที่สร้างพระมุนี" เมื่อนำคำทั้งสองมารวมกันจึงได้ความว่า "วัดอันเป็นสถานที่สร้างพระมุนีของตระกูลบุญศรี" ชื่อนี้ตั้งโดยพระธรรมธีรราชมหามุนี (โชดก ญาณสิทฺธิ) วัดมหาธาตุยุวราชรังสฤษฎิ์ราชวรมหาวิหาร
ภายในวัดมีพระพุทธรูปสำคัญแสดงพุทธประวัติ ปางบำเพ็ญทุกรกิริยา อุโบสถประดิษฐานพระประธานชื่อ พระพุทธมหามณีนพรัตน์ เป็นพระพุทธรูปปางมารวิชัย สร้างด้วยทองเหลือง ประดับอัญมณีแท้ทั้งหมดที่ได้รับการร่วมใจสร้างจากประชาชนในท้องที่เมื่อปี พ.ศ. 2558 ขนาดหน้าตัก 3 เมตร สูง 4 เมตร แต่วัดแห่งนี้มักถูกโจรกรรมอยู่บ่อยครั้ง บรรยากาศในวัดเป็นธรรมชาติเหมาะแก่การนั่งวิปัสสนา เปิดให้ประชาชนได้ทำบุญตักบาตรและถวายสังฆทานเป็นประจำทุกวัน
รายนามเจ้าอาวาส

พระครูภาวนานุสิฐ (ขาว บัวเพ็ชร ฐิตวณฺโณ)
พระมหาชานนท์ กุสลจิตฺโต
พระอธิการฉลาด ฉนฺทธมฺโม (ดิษจำรัส)
วัดคลองครุ (กรุงเทพมหานคร)

| วัดคลองครุ |
| --- | --- |

ชื่อสามัญ: วัดคลองครุ, วัดปัฐวิกรณ์
ที่ตั้ง: ทางหลวงแผ่นดินหมายเลข 350 แขวงรามอินทรา เขตคันนายาว กรุงเทพมหานคร 10230
ประเภท: วัดราษฎร์
นิกาย: มหานิกาย
เจ้าอาวาส: พระมหาสวัสดิ์ โกวิโท (ป.ธ.๗)
 สถานีย่อยพระพุทธศาสนา
วัดคลองครุ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงรามอินทรา เขตคันนายาว กรุงเทพมหานคร
วัดคลองครุสร้างในปี พ.ศ. 2515 จากแรงศรัทธาของประชาชนที่ร่วมกันบริจาคที่ดิน ได้รับประกาศตั้งเป็นวัดจากกระทรวงศึกษาธิการเมื่อวันที่ 30 ตุลาคม พ.ศ. 2528 ผู้ขออนุญาตให้สร้างวัดคือ นายประเสริฐ เพ็ชรอุไร ได้รับพระราชทานวิสุงคามสีมาเมื่อวันที่ 15 กันยายน พ.ศ. 2530 วัดมีรูปแบบสถาปัตยกรรมไทยสมัยใหม่ ทั้งอุโบสถและศาลาการเปรียญ โดดเด่นด้วยสวนปฎิบัติธรรมวิปัสสนากรรมฐาน ภายใต้ธรรมชาติอันเงียบสงบวิเวก ภายในมีห้องสมุดเพื่อการศึกษาพระธรรม มีการแสดงปาฐกถาธรรมทุกวันพระและวันอาทิตย์ มีวิหารหลวงปู่ทวด ภายในมีรูปปั้นของหลวงปู่ทวด ปัจจุบันเจ้าอาวาสคือ พระมหาสวัสดิ์ โกวิโท (ป.ธ.๗)
ด้านงานประเพณี วัดมีการจัดงานประเพณีตามวันสำคัญทางพระพุทธศาสนาและประเพณีไทย เช่น ประเพณีสารทเดือนสิบ 4 ภาค ทั้งแบบภาคใต้ ภาคกลาง ภาคเหนือ และภาคอีสาน รวมทั้งจัดให้มีประเพณียกหมฺรับชะลอมสลากภัต การชิงเปรต วันเข้าพรรษา สวดมนต์ข้ามปี เป็นต้น
วีรวิท คงศักดิ์

| พลอากาศเอก วีรวิท คงศักดิ์ |
| --- | --- |
เกิด: วีรวิท คงศักดิ์ 15 สิงหาคม พ.ศ. 2491 (76 ปี)
สัญชาติ: ไทย
การศึกษา: โรงเรียนสาธิตปทุมวัน โรงเรียนนายเรืออากาศ มหาวิทยาลัยรามคำแหง สถาบันพระปกเกล้า
อาชีพ: ทหารอากาศ สมาชิกวุฒิสภา
มีชื่อเสียงจาก: รองผู้บัญชาการทหารสูงสุด สมาชิกสภานิติบัญญัติแห่งชาติ พ.ศ. 2549 สมาชิกวุฒิสภา
บิดามารดา: พล.ท.เชฏฐ คงศักดิ์  พ.ท.หญิง คุณหญิงองุ่น คงศักดิ์
พลอากาศเอก วีรวิท คงศักดิ์ เกิดเมื่อวันที่ 15 สิงหาคม พ.ศ. 2491 เป็นกรรมการผู้ทรงคุณวุฒิในคณะกรรมการส่งเสริมคุณธรรมแห่งชาติสมาชิกวุฒิสภาไทย ชุดที่ 10 สมาชิกวุฒิสภาไทย ชุดที่ 11 กรรมการในคณะกรรมการปฏิรูปประเทศด้านการป้องกันและปราบปรามการทุจริตและประพฤติมิชอบ ในรัฐบาล พลเอก ประยุทธ์ จันทร์โอชา อดีตราชองครักษ์พิเศษ จบการศึกษาระดับมัธยมศึกษาปีที่ 6 จากโรงเรียนสาธิตปทุมวัน, โรงเรียนเตรียมทหารรุ่นที่ 6 (ตท.6-ร่วมรุ่นกับ พล.อ.ประวิตร วงษ์สุวรรณ, พล.อ.สนธิ บุญยรัตกลิน, พล.อ.วินัย ภัททิยกุล, พล.ร.อ.สถิรพันธุ์ เกยานนท์, พล.อ.อ.ชลิต พุกผาสุข, พล.ต.อ.โกวิท วัฒนะ, พล.อ.บุญสร้าง เนียมประดิษฐ์), โรงเรียนนายเรืออากาศรุ่นที่ 13, ศิลปศาสตรมหาบัณฑิต (รัฐศาสตร์) มหาวิทยาลัยรามคำแหง, การป้องกันประเทศภาครัฐร่วมเอกชน วปอ.สปท.(ปรอ.10), การบริหารงานภาครัฐและกฎหมายมหาชน สถาบันพระปกเกล้า (ปรม.2)
รับราชการ

รับราชการเป็น ผบ.กองบิน 4 ฝูง 403 (F-5 E/F), ผบ.กองบิน 1 (นครราชสีมา), ผชท.ทอ.ไทย โตเกียว/โซล, ผู้บัญชาการวิทยาลัยการทัพอากาศ, ผู้ช่วยเสนาธิการทหารอากาศฝ่ายกำลังพล, รองผู้บัญชาการกองบัญชาการฝึกศึกษาทหารอากาศ, เจ้ากรมกำลังพลทหาร กองบัญชาการทหารสูงสุด, ที่ปรึกษาสถาบันวิชาการป้องกันประเทศ และรองผู้บัญชาการทหารสูงสุด
หลังการรัฐประหาร 19 กันยายน พ.ศ. 2549 ได้รับแต่งตั้งให้เป็นสมาชิกสภานิติบัญญัติแห่งชาติ (สนช.) ในส่วนของข้าราชการทหารกองทัพอากาศ
หลังการรัฐประหารในประเทศไทย พ.ศ. 2557 ได้รับแต่งตั้งเป็นกรรมการในคณะกรรมการปฏิรูปประเทศด้านการป้องกันและปราบปรามการทุจริตและประพฤติมิชอบ
ในวันที่ 17 ธันวาคม พ.ศ. 2558 ได้รับการแต่งตั้งเป็น กรรมการผู้ทรงคุณวุฒิฝ่ายวุฒิสภาในคณะกรรมการข้าราชการรัฐสภาและในวันที่ 12 พฤศจิกายน พ.ศ. ได้รับแต่งตั้งเป็น กรรมการผู้ทรงคุณวุฒิในคณะกรรมการส่งเสริมคุณธรรมแห่งชาติ
บทบาทหลังเกษียณราชการ

และภายหลังเกษียณราชการ ได้รับแต่งตั้งให้เป็นสมาชิกวุฒิสภา (ส.ว.) แบบสรรหาด้วย ในวันที่ 29 กันยายน พ.ศ. 2552 นอกจากนี้แล้ว ในปัจจุบัน ยังเป็นประธานอนุกรรมการศูนย์ส่งเสริมและพัฒนาพลังแผ่นดินเชิงคุณธรรม หรือ "ศูนย์คุณธรรม" และได้รับเลือกให้กลับมาเป็น ส.ว. ในแบบสรรหาอีกครั้ง เมื่อเดือนเมษายน พ.ศ. 2554
ชีวิตส่วนตัว

ชีวิตครอบครัว สมรสแล้ว แต่ภรรยาได้เสียชีวิตไปตั้งแต่ปี พ.ศ. 2526 ด้วยโรคมะเร็ง มีบุตร 2 คน บุตรชายเป็นวิศวกรทำงานที่บริษัทวิทยุการบิน บุตรสาวเป็นทันตแพทย์ประกอบอาชีพส่วนตัว ในปี ๒๕๓๔ สมรสกับ น.อ.หญิง จันทิรา (ยะตินันท์) คงศักดิ์ รับราชการเป็นแพทย์โรงพยาบาลภูมิพลอดุลยเดช ไม่มีบุตร
เครื่องราชอิสริยาภรณ์

พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2544 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2518 –  เหรียญชัยสมรภูมิ การร่วมรบกับสหประชาชาติ ณ ประเทศเกาหลี (ช.ส.)
พ.ศ. 2536 –  เหรียญพิทักษ์เสรีชน ชั้นที่ 2 ประเภทที่ 1 (ส.ช.)
พ.ศ. 2546 –  เหรียญราชการชายแดน (ช.ด.)
พ.ศ. 2524 –  เหรียญจักรมาลา (ร.จ.ม.)
วัดนินสุขาราม

| วัดนินสุขาราม |
| --- | --- |

ที่ตั้ง: ซอย 001 กาญจนาภิเษก 3 ถนนกาญจนาภิเษก แขวงบางบอนเหนือ เขตบางบอน กรุงเทพมหานคร 10150
ประเภท: วัดราษฎร์
นิกาย: มหานิกาย
เจ้าอาวาส: พระชัยรัตน์ ธีรปุญโญ
 สถานีย่อยพระพุทธศาสนา
วัดนินสุขาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางบอนเหนือ เขตบางบอน กรุงเทพมหานคร
วัดนินสุขารามได้รับอนุญาตให้สร้างวัดเมื่อวันที่ 25 มิถุนายน พ.ศ. 2508 และกระทรวงศึกษาธิการได้ประกาศตั้งเป็นวัดเมื่อวันที่ 20 สิงหาคม พ.ศ. 2511 โดยนายนินและนางทองสุข ชูสังข์ ได้สละที่ดินจำนวน 25 ไร่ เพื่อสร้างวัด จึงได้ตั้งชื่อวัดตามผู้บริจาค ก่อสร้างอุโบสถในปี พ.ศ. 2513 แล้วเสร็จในปี พ.ศ. 2514 และสร้างปูชนียวัตถุต่าง ๆ ในอุโบสถ โดยมีหลวงพ่อพุทธชินราชจำลองเป็นพระพุทธรูปปางมารวิชัย สร้างเมื่อ พ.ศ. 2514 เป็นองค์พระประธาน พร้อมด้วยรูปหล่อพระอัครสาวกเบื้องซ้ายเบื้องขวา พระโมคคัลลานะ พระสารีบุตร พระพุทธรูปปางลีลาหน้าอุโบสถ ได้รับพระราชทานวิสุงคามสีมาเมื่อวันที่ 15 มิถุนายน พ.ศ. 2521 และได้กำหนดจัดงานพิธีผูกพัทธสีมาฝังลูกนิมิตขึ้นเมื่อวันที่ 1 เมษายน พ.ศ. 2522
อุโบสถมีช่อฟ้า ใบระกา หางหงส์ หลังคาลด 3 ชั้น หน้าบันปั้นเป็นพระพุทธรูปปางนาคปรก จิตรกรรมฝาผนังในอุโบสถเป็นเหตุการณ์ในพุทธประวัติ ในวัดยังมีศาลเจ้าพ่อสมรักษ์ ก่อตั้งขึ้นด้วยความเชื่อจากการเกิดอสุนีบาต (ฟ้าผ่า) ขึ้นบ่อยครั้งในเขตวิสุงคามสีมา